Document ID: /roh_data/filtered/fineweb-2-filterrobots_roh.jsonl.gz/6722

Tunnel d’Alvra 75 onns – il Radio Rumantsch rapporta
La Viafier retica ha avert il 1889 sia emprima lingia da tren sin il tschancun tranter Landquart e Claustra. Gia 4 onns pli tard, il 1903, maina la viafier cun la lingia da l’Alvra en l’Engiadina. 1978 po il tunnel d’Alvra festivar 75 onns. Il Radio Rumantsch cun il reporter Ernst Denoth ha rapportà da la festa.
La Viafier retica ha ina gronda impurtanza economica per l’Engiadina.
Tunnel d’Alvra 100 onns – la Televisiun Rumantscha rapporta
La lingia da tren da l’Alvra è vegnida construida en 4 onns e vala anc oz tar ils inschigners sco capodovra. Da quai da 4'000 lavurers han gidà da construir la lingia da tren tras las Alps. Il Telesguard ha rapportà il 2002 dal giubileum da 100 onns dal tunnel da l’Alvra.
Nov tunnel da l'Alvra suenter passa 100 onns
Suenter passa 100 onns è il tunnel da l'Alvra en in nausch stan. La Viafier retica stat il 2010 avant la dumonda: sanar il tunnel vegl ni construir in nov tunnel sper il vegl? La Viafier retica sa decida da construir in nov tunnel.
Preparaziuns per il nov tunnel da viafier a l'Alvra
Suenter che la Viafier retica ha decidì da construir in nov tunnel per il tschancun da l'Alvra entschaivan il 2014 las lavurs preparativas. Il Telesguard rapporta da las emprimas siglientadas per il nov tunnel.
La construcziun dal nov tunnel da l'Alvra entschaiva
Di da festa la fin d'avust 2015 per la Viafier retica. Las lavurs per il nov tunnel da l'Alvra pon entschaiver. Il Telesguard è al lieu cura che las lavurs al portal dal nord dal tunnel vegnan instradadas.
Difficultads geologicas tar la construcziun dal nov tunnel
Suenter in onn da construcziun vid il nov tunnel da viafier da l'Alvra datti problems geologics. Il miniers fruntan sin ina zona cun material instabil, numnada «Raibler-Rauwacke». Cun metodas da lavur extraordinarias vegnan dentant era quels problems schliads. Il Telesguard rapporta en dus films da questa particularitad per la construcziun dal tunnel d'Alvra.